Id-Dwana se tbigħ logħob tan-nar u għadd ta' dgħajjes
Ġunju 11, 2020 Aġġornata 11 Ta' Ġunju, 2020 6:41pm Id-Dipartiment tad-Dwana ħabbar li se jkun qed jirċievi offerti ssiġillati għal xiri ta' diversi oġġetti f'żewġ eżerċizzji separati; wieħed jikkonsisti fi tmien (8) lottijiet ta' logħob tan-nar u l-ieħor jikkonsisti minn diversi dħajjes, kontejners vojta u vann. Prodotti tal-piroteknika L-offerti ssiġillati għat-tmien lottijiet ta' logħob tan-nar jintlaqgħu mid-Direttur Ġenerali fi Newport Bonded Stores, il-Marsa, bejn it-Tnejn 22 ta' Ġunju u l-Ħamis 25 ta' Ġunju 2020, mit-8:00am san-12:30pm. Huma biss dawk il-persuni li jippossjedu Licenzja Kategorija 'A', skont kif stipulat fil-Leġislazzjoni Sussidjarja 33.03 'Regolamenti Dwar Kontroll ta' Xogħlijiet tan-Nar u Esplozivi Oħra', Liġijiet ta' Malta, li jistgħu jitfgħu offerti għal dawn il-lottijiet. Biex wieħed jara dawn il-lottijiet, jiġbor formuli tal-offerti jew irid iktar informazzjoni, jista' jagħmel dan fi Newport Bonded Stores, il-Marsa, jew inkella jċempel fuq in-numru tat-telefon 21237209 matul l-istess ġranet u ħinijiet imsemmija hawn fuq. Dgħajjes, kontejners u vann It-tieni eżerċizzju jinkludi l-bejgħ ta' dgħajsa 'KAPTAN' (5.49 metri); dgħajsa għad-divertiment (8.61 metri); dgħajsa 'Shaft 34 Sport'; numru ta' kontejners vojta ta' 40 pied; numru ta' kontejners vojta ta' 20 pied; u vann tat-tip 'International' 4300cc Diesel. L-offerti jintlaqgħu mid-Direttur Ġenerali ġewwa Ħal Far Groupage Bonds, Ħal Far, bejn it-Tnejn 22 ta' Ġunju u l-Ġimgħa 26 ta' Ġunju 2020, mit-8:00am san-12:30pm. Biex wieħed jara dawn il-lottijiet, jiġbor formuli tal-offerti jew irid iktar informazzjoni, jista' jagħmel dan f'Ħal Far Groupage Bonds, jew inkella jċempel fuq in-numru tat-telefown 21237209 matul l-istess ġranet u ħinijiet imsemmija hawn fuq.